கேள்வி: ஆப்கானித்தான் - சனநாயகக் குடியரசும், சோவியத் போரும் பற்றி நீங்கள் என்ன அறிந்துள்ளீர்கள்?
பதில்: File:Afgan1987 Gardez UAZ469.jpgஏப்பிரல் 1978-இல் அப்போதைய அதிபரான மொகம்மெது தாவூத் கானுக்கு எதிரான ஒரு குருதி தோய்ந்த ஆட்சிக் கவிழ்ப்பில் பொதுவுடைமைவாத ஆப்கானித்தான் மக்கள் ஜனநாயகக் கட்சி (ஆ. ம. ச. க.) அதிகாரத்தைக் கைப்பற்றியது. இது சௌர் புரட்சி என்றழைக்கப்படுகிறது. இக்கட்சியானது ஆப்கானித்தான் சனநாயகக் குடியரசு நிறுவப்பட்டதை அறிவித்தது. இதன் முதல் தலைவராக ஆ. ம. ச. கட்சியின் பொதுச் செயலரான நூர் முகம்மது தராகி பெயரிடப்பட்டார். ஓர் அமைதியான (இருந்த போதிலும் ஏழ்மையான மற்றும் ஒதுக்குப் புறமான) நாட்டிலிருந்து சண்டை மற்றும் கிளர்ச்சிகளின் ஒரு மையப் பகுதியாக ஆப்கானித்தானைப் பெருமளவுக்கு மாற்றிய தொடர்ச்சியான நிகழ்வுகளுக்கு இது தூண்டுதலாக அமைந்தது. வலிமையான எதிர்ப்பைத் தூண்டிய பல்வேறு சமூக, அடையாள ரீதியிலான மற்றும் நிலப் பகிர்ந்தளிப்புச் சீர்திருத்தங்களை இக்கட்சி தொடங்கியது. அதே நேரத்தில், அரசியல் எதிரிகளும் மிருகத்தனமாக ஒடுக்கப்பட்டனர் என்று கூறப்பட்டது. இது அமைதியற்ற நிலைக்குக் காரணமானது. 1979 வாக்கில் ஆப்கானித்தானில் போர் (1978-தற்போது) என்ற நிலைக்கு சீக்கிரமே இது மாறியது. ஆட்சியில் இருந்த அமைப்பின் படைகளுக்கு எதிராக கரந்தடிப் போர் முறையில் ஈடுபட்ட முஜாஹிதீன் (மற்றும் சிறிய மாவோவியம் கரந்தடிப் போர் முறையினர்) இந்த உள்நாட்டுப் போரானது நாடு முழுவதும் நடத்தப்பட்டது. இது சீக்கிரமே ஒரு சார்பாண்மைப் போராக மாறியது. ஏனெனில், இந்தக் கிளர்ச்சியாளர்களுக்கு இரகசியமான பயிற்சி மையங்களை பாக்கித்தானிய அரசாங்கம் நடத்தியது. இந்தக் கிளர்ச்சியாளர்களுக்கு ஐக்கிய அமெரிக்கா பாக்கித்தானின் சேவைகளிடை உளவுத்துறை மூலமாக ஆதரவளித்தது. ஆட்சியில் இருந்த கட்சிக்கு ஆதரவாக ஆயிரக்கணக்கான இராணுவ ஆலோசகர்களை சோவியத் ஒன்றியம் அனுப்பி வைத்தது. இடைப்பட்ட வேளையில், இக்கட்சியின் போட்டி மனப்பான்மையுடைய பிரிவுகளான ஆதிக்கமிகுந்த கால்கு மற்றும் மிதவாத பர்ச்சம் ஆகிய பிரிவுகளுக்கு இடையே அதிகரித்து வந்த நிலையாக பிரச்சினைகள் ஏற்பட்டன. அக்டோபர் 1979-இல் ஆ. ம. ச. கட்சியின் பொதுச் செயலரான தராகி அப்போதைய பிரதமரான ஹஃபிசுல்லா அமீன் தூண்டிவிடப்பட்ட ஓர் உள்நாட்டு ஆட்சிக் கவிழ்ப்பில் அரசியல் கொலை செய்யப்பட்டார். பிறகு அமீன் இக்கட்சியின் புதிய பொதுச் செயலர் ஆனார். அமீனுக்குக் கீழ் நாட்டின் நிலைமையானது மோசமடைந்தது. ஆயிரக்கணக்கான மக்கள் தொலைந்து போயினர். அமீனின் அரசாங்கத்தால் வெறுப்படைந்த சோவியத் இராணுவமானது 1979 திசம்பரில் ஆப்கானித்தான் மீது படையெடுத்தது. காபூலை நோக்கி முன்னேறியது. அமீனைக் கொன்றது. பர்ச்சம் பிரிவினரின் பப்ராக் கர்மாலால் தலைமை தாங்கப்பட்ட, ஆனால் பர்ச்சம் மற்றும் கால்கு ஆகிய இரு பிரிவினரையும் உள்ளடக்கியிருந்த சோவியத்தால் அமைக்கப்பட்ட ஓர் அதிகார அமைப்பானது வெற்றிடத்தை நிரப்பியது. கர்மாலுக்குக் கீழான ஆப்கானித்தானை நிலைப்படுத்த குறிப்பிடத்தக்க வகையில் அதிக எண்ணிக்கையிலான சோவியத் துருப்புகள் ஆப்கானித்தானில் நிலை நிறுத்தப்பட்டன. சோவியத்–ஆப்கான் போர் தொடக்கத்தை இது குறித்தது. ஒன்பது ஆண்டுகள் நீடித்த இந்தப் போர் 5.62 இலட்சம் - 20 இலட்சம் ஆப்கானியர்கள்ஐக்கிய நாடுகளின் சிறுவர் நிதியம், [http://www.unicef.org/graca/mines.htm Land-mines: A deadly inheritance] }} இறப்பதற்குக் காரணமானது. 60 இலட்சம் மக்கள் இடம் பெயர்ந்தனர். இறுதியாக ஆப்கானித்தானிலிருந்து இம்மக்கள் வெளியேறினர். முதன்மையாகப் பாக்கித்தான் மற்றும் ஈரானுக்கு இடம் பெயர்ந்தனர். கடுமையான விமான குண்டுவீச்சுகளானவை பல நாட்டுப்புறக் கிராமங்களை அழித்தன. தசம இலட்சக்கணக்கான மிதிவெடி புதைக்கப்பட்டன. எராத் மற்றும் கந்தகார் போன்ற சில நகரங்களும் விமானங்களின் குண்டுவீச்சுத் தாக்குதலில் சேதமடைந்தன. சோவியத்துகள் பின்வாங்கியதற்குப் பிறகு, 1992-இல் ஆ. ம. ச. கட்சியின் தலைவரான முகமது நஜிபுல்லா தலைமைக்குக் கீழான பொதுவுடைமைவாத அரசாங்கம் வீழ்ச்சியடையும் வரை மற்றொரு உள்நாட்டுப் போர் தொடர்ந்தது.[https://www.prio.org/utility/Download.ashx?x=228 'Mujahidin vs. Communists: Revisiting the battles of Jalalabad and Khost] . By Anne Stenersen: a Paper presented at the conference ''COIN in Afghanistan: From Mughals to the Americans'', Peace Research Institute Oslo (PRIO), 12–13 February 2012. Retrieved 1 February 2018. சோவியத்-ஆப்கான் போரானது ஆப்கானித்தான் மீது கடுமையான சமூக விளைவுகளை ஏற்படுத்தியது. சமூகத்தை இராணுவமயமாக்கியதானது கடுமையான ஆயுதங்களுடைய காவல் துறையினர், தனியார் பாதுகாவலர்கள், வெளிப்படையாக ஆயுதமேந்திய குடிசார் தற்காப்புக் குழுக்கள் ஆகியவை உருவாக்கப்படுவதற்கு வழி வகுத்தது. இதைப் பின் தொடர்ந்து வந்த தசாப்தங்களிலும் ஆப்கானித்தானில் இவ்வாறான ஆயுதங்களைக் கொண்டிருப்பது பொதுவான வழக்கமாக உருவானது. மதகுமார், சமூகத்தில் மூத்தவர்கள், அறிஞர்கள் மற்றும் இராணுவத்தினர் ஆகியோரிடம் இருந்த பாரம்பரிய அதிகார அமைப்பானது சக்தி வாய்ந்த போர்ப் பிரபுக்களிடம் கைமாறியது.
கேள்வி: ஆப்கானித்தான் - ஆற்றல் பற்றி தகவல் சொல்.
பதில்: File:Afghanistan electricity production.svg உலக வங்கிக் குழுமம் கூற்றுப்படி, 2018-ல் இந்நாட்டில் கிராமப்புற மக்களில் 98% பேருக்கு மின்சார வசதி கிடைக்கப் பெற்றது. 2008-இல் 28% என்ற அளவிலிருந்து இது ஓர் அதிகரிப்பாகும். Data|url=https://data.worldbank.org/indicator/EG.ELC.ACCS.RU.ZS?end=2018&locations=AF&start=2005&view=chart|access-date=28 March 2021|publisher=World Bank}} ஒட்டு மொத்தமாக 98.7% மக்கள் மின்சார வசதியைப் பெற்றுள்ளனர். 2016 நிலவரப்படி, மின்சாரத்தில் 1400 வாட்டு (அலகு) ஆப்கானித்தான் உற்பத்தி செய்தது. ஆனால், இன்னும் மின் ஆற்றலில் பெரும்பாலானவற்றை ஈரான் மற்றும் நடு ஆசிய நாடுகளிலிருந்து வரும் மின் பகிர்மான வழிகளிலிருந்து இறக்குமதி செய்கிறது. இந்நாட்டின் மின்சார உற்பத்தியில் பெரும் அளவானது நீர் ஆற்றல் மூலமாக உற்பத்தி செய்யப்படுகிறது. மலைகளிலிருந்து ஓடி வரும் ஆறுகள் மற்றும் ஓடைகளின் எண்ணிக்கை இதற்கு உதவியாக உள்ளது. எனினும், மின்தடையும் மின்சாரத்தை முழுவதுமாக சார்ந்திருக்க இயலாத அளவுக்கு ஏற்படுகிறது. காபூல் உள்ளிட்ட பகுதிகளில் மின்தடைகள் ஏற்படுகின்றன. சமீபத்திய ஆண்டுகளில் அதிகரித்து வந்த எண்ணிக்கையில் சூரிய மின்னாற்றல், உயிரி எரிபொருள் மற்றும் காற்றாலைகள் கட்டமைக்கப்பட்டுள்ளன. கசா-1000 திட்டம் என்பது தற்போது அமைக்கப்பட்டு வரும் ஒரு மின்சாரத் திட்டமாகும். இதன் மூலம் கிர்கிசுதான் மற்றும் தசிகிசுதான் ஆகிய நாடுகளில் இருந்தும், துருக்மெனிஸ்தான்-ஆப்கானிஸ்தான்-பாகிஸ்தான்-இந்தியா எரிவாயு குழாய்த் திட்டம் (தாபி) மூலமாகவும் மின்சாரமானது ஆப்கானித்தானுக்கு கொண்டு வரப்பட உள்ளது. இந்நாட்டில் மின்சாரமானது த ஆப்கானித்தான் பிரேசுனா செர்கத் (ஆப்கானித்தான் மின்சார நிறுவனம்) என்ற அரசு நிறுவனத்தால் மேலாண்மை செய்யப்படுகிறது. கஜாக்கி அணை, தகுலா மற்றும் சர்தே பந்து உள்ளிட்டவை இந்நாட்டிலுள்ள முக்கியமான அணைகளாகும்.
கேள்வி: ஆப்கானித்தான் - இனமும், மொழியும் என்பது என்ன?
பதில்: File:US Army ethnolinguistic map of Afghanistan -- circa 2001-09.jpg ஆப்கானியர்கள் பல இன மொழிக் குழுக்களாகப் பிரிக்கப்பட்டுள்ளனர். 2019-இல் பல அமைப்புகளால் நடத்தப்பட்ட ஆய்வுத் தரவின் படி, பஷ்தூன் மக்கள் இந்நாட்டின் மிகப்பெரிய இனக்குழு ஆவர். இவர்கள் 42%-ஆக உள்ளனர். இதைத் தொடர்ந்து 27% தஜிக்குகள் மிகப்பெரிய இனக்குழுவாக உள்ளனர். பிற இரு முக்கிய இனக்குழுக்களானவை கசாரா மக்கள் மற்றும் உஸ்பெக்கியர் ஆவர். இந்த இரு பிரிவினரும் 9% மற்றும் 9%-ஆக உள்ளனர். மேற்கொண்ட 10 பிற இனக்குழுக்களானவை அங்கீகரிக்கப்பட்டுள்ளன. இந்த ஒவ்வொரு குழுவும் ஆப்கானிய தேசிய கீதத்தில் குறிப்பிடப்பட்டுள்ளன. தாரி மொழி மற்றும் பஷ்தூ மொழி ஆகியவை ஆப்கானித்தானின் ஆட்சி மொழி. பன்மொழிப் புலமை இந்நாட்டில் மிகப் பொதுவானதாக உள்ளது. கிழக்கு பாரசீக மொழி என்றும் அழைக்கப்படும் தாரியானது பாரசீக மொழியின் ஒரு வடிவம் ஆகும். இது கிட்டத்தட்ட பாரசீக மொழி ஒத்துள்ளது (ஈரான் உள்ளவர்களைப் போலவே சில ஆப்கானியர்களால் இம்மொழி மிக வழக்கமாக 'பாரசீக மொழி' என்று அழைக்கப்படுகிறது). காபூல், மேலும் நாட்டின் பெரும்பாலான வடக்கு மற்றும் வடமேற்குப் பகுதிகளில் இது இணைப்பு மொழி பயன்படுகிறது. எந்த ஓர் இனக்குழுவைச் சேர்ந்தவர்களாக இருந்தாலும் தாரி மொழியைத் தாய் மொழியாகக் கொண்டவர்கள் சில நேரங்களில் ஃபார்சிவான்கள் என்று அழைக்கப்படுகின்றனர்.The ''Encyc. Iranica'' makes clear in the article on Afghanistan&nbsp;— Ethnography that "The term Farsiwan also has the regional forms Parsiwan and Parsiban. In religion they are Imami Shia. In the literature they are often mistakenly referred to as Tajik." [https://referenceworks.brillonline.com/entries/encyclopaedia-iranica-online/afghanistan-COM_4803 Dupree, Louis (1982) "Afghanistan: (iv.) Ethnography", in ''Encyclopædia Iranica''] Online Edition 2006. பஷ்தூன் மக்கள் தாய் மொழியாக பசுதூ உள்ளது. பல பசுதூன் மக்கள் தாரி மொழியையும் சரளமாகப் பேசத் தெரிந்தவர்களாக இருந்தாலும் இவ்வாறான நிலை உள்ளது. அதே நேரத்தில் சில பசுதூன் அல்லாத மக்களும் பசுதூ மொழியில் சரளமாகப் பேசுகின்றனர். நூற்றாண்டுகளாக ஆப்கானிய அரசியலில் பசுதூன்கள் ஆதிக்கமிக்கவர்களாகத் திகழ்கின்ற போதிலும் தாரி தொடர்ந்து அரசாங்கம் மற்றும் நிர்வாகத்திற்கான விருப்ப மொழியாகத் தொடர்கிறது. ந. ஒ. மு.-இன் த வேர்ல்டு ஃபக்ட்புக் படி, தாரி பாரசீகமானது 78% (தாய்மொழி + இரண்டாம் மொழி) பேசப்படுகிறது; இணைப்பு மொழியாகப் பயன்படுத்தப்படுகிறது. அதே நேரத்தில் பசுதூவானது 50%-ஆலும், உசுபேகிய மொழி 10%-ஆலும், ஆங்கிலமானது 5%-ஆலும், துருக்குமேனிய மொழி 2%-ஆலும், உருது 2%-ஆலும், பசாயி 1%-ஆலும், நூரிசுதானி 1%-ஆலும், அரபு மொழி 1%-ஆலும், மற்றும் பலூச்சி மொழி 1%-ஆலும் (2021-ஆம் ஆண்டின் மதிப்பீட்டின் படி) பேசப்படுகிறது. மேற்குறிப்பிட்ட தரவானது மிகப் பரவலாகப் பேசப்படும் மொழிகளைக் குறிப்பிடுகிறது. இவற்றின் கூட்டுத்தொகை 100%-க்கும் அதிகமாக உள்ளது. ஏனெனில், பன்மொழிப் புலமையானது இந்நாட்டில் பரவலானதாக உள்ளது. மேலும், ஒன்றுக்கு மேற்பட்ட மொழிகளைத் தேர்ந்தெடுக்க பதிலளிப்பவர்கள் அனுமதிக்கப்பட்டதால் இவ்வாறு உள்ளது. உசுபெக், துருக்மென், பலூச்சி, பசாயி மற்றும் நூரிசுதானி உள்ளிட்ட குறிப்பிடத்தக்க எண்ணிக்கையிலான சிறிய பிராந்திய மொழிகளும் இந்நாட்டில் பேசப்படுகின்றன. மக்கள் மத்தியில் அயல்நாட்டு மொழிகள் என்று வரும் போது பலரால் இந்துசுத்தானி மொழி (உருது-இந்தி) பேசவோ அல்லது புரிந்து கொள்ளவோ முடிகிறது. இதற்கு ஒரு பங்கு காரணமாக முறையே பாக்கித்தான் இருந்து திரும்பி வரும் ஆப்கானிய அகதிகள் மற்றும் பாலிவுட் திரைப்படங்கள் இங்கு பிரபலமாக உள்ளது ஆகியவை உள்ளன. மக்களில் ஒரு பங்கினர் ஆங்கிலத்தையும் புரிந்து கொள்கின்றனர். 2000-கள் நிலவரப்படி ஆங்கிலம் இங்கு பிரபலம் அடைந்து வருகிறது. உருசிய மொழியைப் பேசும் திறனை சில ஆப்கானியர்கள் தக்கவைத்துக் கொண்டுள்ளனர். சோவியத்–ஆப்கான் போர் பள்ளிகளில் இது கற்பிக்கப்பட்டது.
கேள்வி: ஆப்கானித்தான் - கல்வி பற்றி நீங்கள் என்ன அறிந்துள்ளீர்கள்?
பதில்: File:UNESCO Institute of Statistics Afghanistan Literacy Rate population plus15 1980-2018.png கல்வி அமைச்சகமும், உயர் கல்வி அமைச்சகமும் ஆப்கானித்தானில் கல்வியை மேற்பார்வையிடுகின்றன. 16,000-க்கும் மேற்பட்ட பள்ளிகள் இந்நாட்டில் உள்ளன. தோராயமாக 90 இலட்சம் மாணவர்கள் கல்வி கற்று வருகின்றனர். இதில் சுமார் 60% ஆண்கள், 40% பெண்கள் ஆவர். எனினும், புதிய அரசாங்கமானது மேல்நிலைப் பள்ளிகளுக்கு திரும்பி வருவதிலிருந்து ஆசிரியைகளையும், மாணவிகளையும் தடுத்து வைத்துள்ளது. நாடு முழுவதும் உள்ள வெவ்வேறு பல்கலைக்கழகங்களில் 1.74 இலட்சத்திற்கும் மேற்பட்ட மாணவர்கள் சேர்ந்துள்ளனர். இதில் சுமார் 21% மாணவிகள் ஆவர். கல்வி கிடைக்கப் பெறாத எஞ்சியுள்ள குழந்தைகளுக்கு என 8,000 பள்ளிகள் கட்டமைக்கப்பட வேண்டிய தேவை உள்ளதாக முன்னாள் கல்வி அமைச்சர் குலாம் பரூக் வர்தாக் குறிப்பிட்டுள்ளார். 2018-ஆம் ஆண்டு நிலவரப் படி, 15 மற்றும் அதற்கு மேற்பட்ட வயதுடைய மக்கள் மத்தியில் எழுத்தறிவு வீதமானது 43.02%-ஆக உள்ளது (ஆண்கள் 55.48%, பெண்கள் 29.81%). ஆப்கானித்தானின் அமெரிக்கப் பல்கலைக்கழகம், அதைத் தொடர்ந்து காபூல் பல்கலைக்கழகம் ஆகியவை ஆப்கானித்தானில் உள்ள முதன்மையான பல்கலைக்கழகங்களாகும். இவை இரண்டுமே காபூலில் அமைந்துள்ளன. அமெரிக்காவின் மேற்கு முனை எனும் பகுதியில் உள்ள அமெரிக்க இராணுவ கல்வி நிலையத்தை முன் மாதிரியாகக் கொண்டு அமைக்கப்பட்ட ஆப்கானித்தானின் தேசிய இராணுவக் கல்வி நிலையமானது ஒரு நான்காண்டு இராணுவக் கல்வியை வழங்கும் மேம்பாட்டு அமைப்பாகு,. ஆப்கானிய ஆயுதப் படைகளுக்காக பட்டப்படிப்பை முடிக்கும் அதிகாரிகளுக்கு என அமைக்கப்பட்ட அமைப்பு இதுவாகும். ஆப்கானியப் பாதுகாப்புப் பல்கலைக்கழகமானது காபூலில் கர்கா என்ற இடத்திற்கு அருகில் கட்டமைக்கப்பட்டுள்ளது. தெற்கிலுள்ள கந்தகார் பல்கலைக்கழகம், வடமேற்கிலுள்ள எராத் பல்கலைக்கழகம், வடக்கிலுள்ள பால்கு பல்கலைக்கழகம் மற்றும் குந்தூசு பல்கலைக்கழகம், கிழக்கிலுள்ள நங்கர்கர் பல்கலைக்கழகம் மற்றும் கோசுது பல்கலைக்கழகம் உள்ளிட்டவை காபூலுக்கு வெளியே உள்ள முதன்மையான பல்கலைக்கழகங்களில் அடங்கும். 2021-இல் தாலிபான்கள் மீண்டும் ஆட்சிக்கு வந்ததற்குப் பிறகு நாட்டில் பெண் கல்வியானது எந்த அளவுக்குத் தொடரும் என்பது தெளிவாகத் தெரியாத நிலைக்கு உள்ளானது. மார்ச்சு 2022-இல், சில காலங்களுக்கு மூடியிருந்ததற்குப் பிறகு மேல்நிலைக் கல்வியானது சீக்கிரமே உடனடியாக மீண்டும் திறக்கப்படும் என்று அறிவிக்கப்பட்டது. எனினும், மீண்டும் திறக்கப்படுவதற்கு சிறிது காலத்துக்கு முன்னர் அந்த ஆணையானது நீக்கப்பட்டது. முதிர்ந்த பெண்களுக்கான பள்ளிகளானவை தொடர்ந்து மூடப்பட்டிருந்தன. தடை உள்ள போதும், பல்கு மாகாணம், குந்தூஸ் மாகாணம், ஜௌஸ்ஜான் மாகாணம், சர் இ போல் மாகாணம், பர்யாப் மாகாணம் மற்றும் தாய்க்குந்தி மாகாணம் ஆகிய ஆறு மாகாணங்கள் ஆறாம் மற்றும் அதற்கு மேற்பட்ட வகுப்புகளையுடைய பெண் குழந்தைகளுக்கான பள்ளிகளை இன்னும் அனுமதிக்கின்றன. திசம்பர் 2023-இல், சமயப் பள்ளிகளில் அனைத்து வயதுடைய ஆப்கானியப் பெண்களும் கற்க அனுமதியளிக்கப்பட்டனர் என்ற தகவல் குறித்து ஐநாவால் விசாரணைகள் நடத்தப்பட்டன. நவம்பர் 2024 நிலவரப்படி, பல் மருத்துவம், செவிலியர் மற்றும் பிற பாடங்களைப் படிப்பதற்காக சமயப் பள்ளிகளுக்குச் செல்ல நாட்டின் சில பகுதிகள் பெண்கள் அனுமதியளிக்கப்படுகின்றனர்.
கேள்வி: ஆப்கானித்தான் - கலையும், மட்பாண்டங்களும் என்பது என்ன?
பதில்: File:Traditional Afghan Embroidery Style.jpg வடிவம்]]கம்பள நெசவுத் தொழில்நுட்பம் ஆப்கானித்தானில் நடைபெற்று வரும் ஒரு பண்டைக் கால பழக்கவழக்கம் ஆகும். இக்கம்பளங்களில் பல இன்றும் பழங்குடியின மற்றும் நாடோடி மக்களால் இன்னும் கைத்தொழில் மூலம் செய்யப்படுகின்றன. கம்பளங்களானவை இப்பகுதியில் ஆயிரக்கணக்கான ஆண்டுகளாக உற்பத்தி செய்யப்பட்டு வருகின்றன. பாரம்பரியமாக இவற்றைப் பெண்கள் உருவாக்குகின்றனர். சில கலைஞர்கள் தங்களது உணர்வுகளைக் கம்பளங்களின் வடிவங்கள் மூலம் வெளிக் காட்டுகின்றனர். எடுத்துக்காட்டாக, சோவியத்–ஆப்கான் போர் வெடிப்பிற்குப் பிறகு ஆப்கானிய முரட்டுக் கம்பளங்களின் ஒரு வகையான "போர் முரட்டுக் கம்பளங்கள்" போரால் ஏற்பட்ட வலி மற்றும் அல்லலை பிரதிநிதித்துவப்படுத்தும் வடிவங்களுடன் உருவாக்கப்பட்டன. முரட்டுக் கம்பளங்களைத் தயாரிப்பதில் ஒவ்வொரு மாகாணமும் அதன் சொந்த தனித்துவமான இயற்பண்புகளைக் கொண்டுள்ளது. வடமேற்கில் உள்ள சில துருக்கிய மக்கள் வாழும் பகுதிகளில் மணப்பெண் மற்றும் திருமண விழா விலைகளானவை மணப் பெண்ணின் நெசவுத் திறனைப் பொறுத்து அதிகரிக்கின்றன. மட்பாண்டம் ஆப்கானித்தானில் ஆயிரக்கணக்கான ஆண்டுகளாக உருவாக்கப்பட்டு வருகின்றன. காபூலுக்கு வடக்கே உள்ள இசுதலீப் கிராமமானது குறிப்பாக ஒரு முதன்மையான மட்பாண்ட மையமாகத் திகழ்ந்தது. இதன் தனித்துவமான பைந்நீலம் மற்றும் பச்சை நிற மட்பாண்டங்களுக்காக அறியப்படுகிறது. இவற்றை உருவாக்கும் இவர்களின் வழி முறைகளானவை நூற்றாண்டுகளாக ஒரே முறையாகவே தொடர்ந்தன. சீன பீங்கான்களில் கோபால்ட்டு நீலமாகவும், பின்னர் பண்டைய மெசொப்பொத்தேமியா மற்றும் துருக்கியில் பயன்படுத்தப்பட்டதுமான ''லாபிசு லசுலி'' கற்களில் பெரும்பாலானவை நவீன கால ஆப்கானித்தானில் இருந்து தான் கிடைக்கப் பெறுகின்றன. ஆப்கானித்தானின் நிலங்களானவை ஒரு நீண்ட கலை வரலாற்றைக் கொண்டுள்ளன. உலகில் மிகத் தொடக்க காலத்தில் அறியப்பட்ட நெய்யோவியம் பயன்பாடானது இந்நாட்டின் குகைச் சுவரோவியங்களில் காணப்படுகிறது. ஆப்கானித்தான் மற்றும் கிழக்குப் பாக்கித்தானில் உருவான ஒரு குறிப்பிடத்தக்க கலை பாணியானது கிரேக்க-பௌத்த கலை. பொ. ஊ. முதலாம் மற்றும் ஏழாம் நூற்றாண்டுகளுக்கு இடையில் கிரேக்க-உரோமக் கலை மற்றும் பௌத்த கலை ஆகியவற்றின் ஒரு கலவையாக இது உருவாக்கப்பட்டது. பிந்தைய சகாப்தங்களானவை பாரசீகச் சிற்றோவியம் பாணியின் அதிகரித்த பயன்பாட்டைக் கண்டன. ஹெறாத் நகரம் சேர்ந்த கமாலுதீன் பெசாத் தைமூர் வம்சம் மற்றும் தொடக்க கால சபாவிய காலங்களின் மிக முக்கியமான சிற்றோவியக் கலைஞர்களில் ஒருவராகத் திகழ்ந்தார். 1900-களிலிருந்து கலையில் இந்நாடு மேற்குலகத் தொழில்நுட்பங்களைப் பயன்படுத்தத் தொடங்கியது. 20-ஆம் நூற்றாண்டின் போது காபூலைச் சேர்ந்த ஒரு முக்கியமான ஆப்கானிய ஓவியராகவும், வரைபடக் கலைஞராகவும் அப்துல் கபூர் பிரெசுனா திகழ்ந்தார்.
கேள்வி: ஆப்கானித்தான் - விடுமுறைகளும், விழாக்களும் என்பது என்ன?
பதில்: File:هفت میوه.jpg ஆப்கானித்தானின் அதிகாரப்பூர்வ புத்தாண்டானது நவுரூஸ் (உள்நாட்டளவில் "''நவுரோசு''" என்று அறியப்படுகிறது) தொடங்குகிறது. தற்கால ஈரானில் ஒரு சரதுசம் விழாவாகக் கொண்டாடப்படத் துவங்கிய ஒரு பண்டைக்காலப் பாரம்பரிய விழா இதுவாகும். ஆண்டு தோறும் கொண்டாடப்படும் இவ்விழாவை பல பிற நாடுகளுடன் ஆப்கானித்தான் பகிர்ந்து கொள்கிறது. பூமியின் வடக்கு அரைக் கோளத்தில் இரவும், பகலும் சரிசமமாக அமையும் மார்ச்சு 20-ஆம் நாளன்று ஒவ்வொரு ஆண்டும் இது கொண்டாடப்படுகிறது. ஆப்கானித்தானில் நோவுருசுவானது பொதுவாக இசை மற்றும் நடனத்துடன் கொண்டாடப்படுகிறது. மேலும், புசுகாசி பந்தயங்களும் இந்நாளில் நடத்தப்படுகின்றன. தேசிய அளவில் கொண்டாடப்படும் மற்றொரு பண்டைக்காலப் பாரம்பரிய விழா யல்தா ஆகும். பண்டைக் காலப் பெண் தெய்வமான மித்ராவை நினைவுபடுத்துவதாகவும், குளிர்காலக் கதிர்த்திருப்பம் (''சில்லி-யி சிமிஸ்டான்''; பொதுவாக 20 அல்லது 21 திசம்பர்) முந்தைய நாளில் ஆண்டின் மிக நீண்ட இரவைக் குறிப்பதற்காக இது கொண்டாடப்படுகிறது. இவ்விழாவின் போது குடும்பங்கள் ஒன்றாகக் கூடி கவிதைகளை உரக்கக் கூறி, பழங்களை உண்கின்றனர். முதன்மையாக ஒரு முசுலிம் நாடாக ரமலான், ஈகைத் திருநாள் மற்றும் ஆஷுரா தினம் போன்ற இசுலாமிய நிகழ்வுகளும், விழாக்களும் ஆப்கானித்தானில் ஆண்டு தோறும் பரவலாகக் கொண்டாடப்படுகின்றன. சீக்கியர்கள் வைசாக்கி, இந்துக்கள் தீபாவளி இங்கு கொண்டாடுகின்றனர். தேசிய சுதந்திர நாளானது 19 ஆகத்து அன்று 1919-ஆம் ஆண்டின் ஆங்கிலேய-ஆப்கானிய ஒப்பந்தத்தையும், நாட்டின் முழுமையான சுதந்திரத்தையும் குறிப்பதற்காகக் கொண்டாடப்படுகிறது. மே நாள் மற்றும் அனைத்துலக பெண்கள் நாள் போன்ற பல பன்னாட்டு விழாக்களும் ஆப்கானித்தானில் அதிகாரப்பூர்வமாகக் கொண்டாடப்படுகின்றன. மசார் ஈ சரீப் சிவப்பு மலர் விழா (நோவுருசுவின் போது) மற்றும் பாமியான் மாகாணம் தம்பூரா விழா உள்ளிட்டவை இந்நாட்டில் கொண்டாடப்படும் சில மாகாண விழாக்கள் ஆகும்.